ການທົດລອງ ລູກສອນໄຟ ອີຣ່ານ​ ຊຸກຍູ້ ໃຫ້ມີການລົງໂທດ ຢູ່ໃນສະພາ ສະຫະລັດ
ປະທານກຳມະການ ຄວາມສຳພັນຕ່າງປະເທດ ຂອງສະພາສູງ ກ່າວວ່າ ການຍິງລູກສອນໄຟ ພາໃຫ້ມີ ການຕັດສິນໃຈ ທີ່ແນ່ວແນ່ກວ່າເກົ່າ ຢູ່ໃນສະພາ ເພື່ອຕໍ່ອາຍຸ ການລົງໂທດເຕຫະຣ່ານ.
ປະທານຄະນະກຳມະການຄວາມສຳພັນຕ່າງປະເທດຂອງສະ ພາສູງສະຫະລັດກ່າວຕໍ່ວີໂອເອວ່າ ການຍິງທົດລອງລູກສອນ ໄຟຂອງອີຣ່ານພາໃຫ້ມີການຕັດສິນໃຈທີ່ເຂັ້ມແຂງກວ່າເກົ່າຢູ່ ໃນສະພາ ເພື່ອຕໍ່ອາຍຸແລະເພີ້ມການລົງໂທດ ຂອງສະຫະລັດ ຕໍ່ເຕຫະຣ່ານ ທ່ານ Bob Corker ປະທານກຳມະການ ຄວາມສຳພັນຕ່າງປະ ເທດຂອງສະພາສູງທີ່ສັງກັດພັກຣີພັບບລີກັນກ່າວວ່າມີການສຶກ ສາເບິ່ງການລົງໂທດ 3 ປະເພດດ້ວຍກັນໃນວິທີທີ່ຮ່ວມກັນໂດຍ ທັງສອງພັກແລະພວກເຮົາກຳລັງຈະດຳເນີນການດັ່ງກ່າວໃນເວ ລານີ້ ທ່ານ Corker ກ່າວວ່າ ໂດຍສະເພາະແລ້ວ ທ່ານກຳລັງດຳເນີນງານເພື່ອຕໍ່ອາຍຸກົດໝາຍ ການລົງໂທດອີຣ່ານທີ່ໄດ້ຖືກໂຈະໃນຖານະທີ່ເປັນພາກສ່ວນນຶ່ງຂອງຂໍ້ຕົກລົງນິວເຄລຍທີ່ ມີຄວາມສຳຄັນຄັ້ງປະຫວັດສາດ ກັບເຕຫະຣ່ານ ໃນປີກາຍນີ້ ກົດໝາຍດັ່ງກ່າວ ແມ່ນແນ ໃສ່ການລົງທຶນຂອງນາໆຊາດຢູ່ໃນອີຣ່ານ ມັນຍັງມີຜົນບັງຄັບໃຊ້ຢູ່ ແຕ່ຈະໝົດອາຍຸພາຍ ໃນທ້າຍປີນີ້ ນອກຈາກວ່າທາງສະພາຈະຕໍ່ອາຍຸຕື່ມອີກ ເພື່ອເປັນການຕອບໂຕ້ ຕໍ່ການເຄື່ອນໄຫວຂອງສະພາ ກ່ຽວກັບອີຣ່ານນັ້ນ ເຈົ້າໜ້າທີ່ອະວຸ ໂສຄົນນຶ່ງ ຂອງລັດຖະບານ ກ່າວຕໍ່ວີໂອເອວ່າ ມັນຍັງບໍ່ທັນຈຳເປັນເທື່ອ ທີ່ຈະຕໍ່ອາຍຸ ກົດ ໝາຍການລົງໂທດອີຣ່ານໃນເວລານີ້ ໃນເມື່ອວ່າມັນຍັງບໍ່ທັນໝົດອາຍຸເທື່ອຈົນຮອດທ້າຍ ປີ ເວລານີ້ ຈຸດເພັ່ງເລັງຂອງພວກເຮົາແມ່ນການຈັດຕັ້ງ ປະຕິບັດຂໍ້ຕົກລົງ ແລະການກວດ ສອບເບິ່ງວ່າ ອີຣ່ານໄດ້ເຮັດຫລ້ອນບາດກ້າວຕ່າງໆທີ່ສຳຄັນໆທາງດ້ານນິວເຄລຍຫລືບໍ່ ປະທານາທິບໍດີບາຣັກ ໂອບາມາໄດ້ກ່າວຊ້ຳແລ້ວຊ້ຳອີກວ່າ ການລົງໂທດຈະນຳມາໃຊ້ຄືນ ອີກຖ້າຫາກອີຣ່ານລະເມີດຂໍ້ຕົກລົງນິວເຄລຍ ທ່ານ Corker ກ່າວວ່າ ອິດທິພົນໃນການຕໍ່ ລອງດັ່ງກ່າວ ຈະສູນເສຍໄປຖ້າຫາກກົດໝາຍການລົງໂທດຕໍ່ອີຣ່ານໝົດອາຍຸລົງ